Hotuba kuhusu jinsi ya kujiandaa kwa mtihani wa kitaifa

HOTUBA KUHUSU JINSI YA KUJIANDAA KWA MTIHANI WA KITAIFA 

Mkuu wa elimu wilayani, mwalimu mkuu, wakuu wa idara, walimu, mkuu wa wanafunzi na wanafunzi wenzangu, hamjambo. Nachukua fursa hii adimu kuwakaribisha katika mkutano huu wa leo tuliokuwa tumeungojea kwa hamu na ghamu. Azma kuu ya mkutano huu, kama mnavyojua, ni kutoa hotuba kuhusu jinsi ya kujiandaa kwa mtihani wa kitaifa. 

Jinsi mnavyofahamu, mtihani wa kitaifa ni daraja kuu la mafanikio ya baadae. Unapotia bidii za mchwa masomoni ndipo unapozidi kujitayarisha kwenya mtihani wa kitaifa, kwani safari ya mbali hupangwa leo. Kuna namna mbalimbali ya kujiandaa kwenye mtihani kama vile: 

Kutia bidii masomoni. Mwanafunzi aliye na lengo la kufaulu ni sharti awe mwenye bidii. Aweze kuamka asubuhi na mapema kabla ya wanafunzi wengine na kusoma kwani, mtaka cha mvunguni sharti ainame.. Hili litamwezesha kudurusu masomo ambayo alikuwa ameyasahau hapo awali. 

Ukitaka kufaulu, ni sharti ujitolee mhanga kuwatafuta walimu mbalimbali kwa usaidizi. Unapopata changamoto kwenyo swali loloto lile, uwe mwepesi wa kumkimbilia mwalimu kwa usaidizi. Utapata kuona kuwa wanafunzi wengine wametia nta masikioni kwani hawasikii la mwadhini wala la mteka maj msikitini. Mwalimu anapomwuliza kama ameelewa somo lolote lile atajibu kwa ari na pupa kuwa anaelewa bali ni kinyume cha hilo. 

Wanafunzi wengine hutilia maanan masomo mengino na kuyaacha mengine. Wao hufikiria kuwa masomo machache tu ndiyo yatakayotahiniwa kwenye mtihani. Wengine huyatilia maanani masomo ya Kiswahili na Kiingereza na kuacha yale ya hisabati na sayansi. Ni sharti wanafunzi wajizatiti kwa masomo yote bila kubagua kwani, mchagua jembe si mkulima na achanikaye kwenye mpini hafi njaa.  
Mwanafunzi aliye na lengo na azimio ni sharti ahudhurio masomo ya maktaba na kudurusu vitabu na majarida si haba. Hii itamwezesha kunoa ubongo wake na kumwimarisha katika masomo yake. Vitabu vya maktaba huwa na jumbe si haba ambazo humwezesha kufaulu. Una ruhusa ya kukiazima kitabu kutoka kwa mkuu wa maktaba ili ukaweze kwenda nacho darasani. 
Ni sharti mwanafunzi awe na nidhamu kwa kila nyanja shuleni. Nidhamu kwa kawaida huweza kumfanya mtu awe wa kuheshimika. Hii humwezesha mwanafunzi kuzingatia ratiba ya pale shuleni na kuwa mahali sawa kwa wakati hitajika. Wahenga hawakukosea waliposema kuwa masomo bila nidhamu ni kama kujipeleka katika zizi la kondoo bila kutarajia. 
Ni vyema kwa mwanafunzi kupata wakati wa kupumzika. Hii itamwezesha kutuliza akili pale ambapo inapochoka. Unaporudi vitabuni baada ya mapumziko, utaweza kuyaelewa mambo mengi vitabuni, hili litakuwezasha kufaulu. 
Ushirikiano katika midahalo wazi ya masomo kwa kuhusisha shule mbalimbali pia ni muhimu. Bila shaka, mashirikrano haya huhimiza utangamano baina ya wanafunzi kwani wao husaidiana masomoni kwa kufahamu kuwa kidolo kimoja hakiuwi chawa. Hii husaidia kukuza ubunifu na humwezesha mwanafunzi kuwa na uzoefu wa maswali mbalimbali. 

Nawatakia kila la heri katika harakati zenu za kuboresha maisha yenu bila kusahau kuwa chanda chema huvikwa pete. Asanteni sana kwa kunisikiliza.